**Rieskalähteen koulun järjestyssäännöt**

1. **Oppitunnit**:
	* + Anna muille työrauha.
		+ Olet oppilaana velvollinen seuraamaan Wilmaa päivittäin.
		+ Saavu kouluun ja oppitunneille ajoissa, koska myöhästymiset rikkovat työrauhan. Jos saavut tunnille myöhässä, ilmoittaudu opettajalle.
		+ Myöhästyessäsi pääset kouluun soittamalla B-siiven lasikaapin ovipuhelinta (älä häiritse koulukaveriasi soittamalla hänen kännykkäänsä).
		+ Päivänavauksen pitää aamutunnin opettaja tai se esitetään keskusradiosta. Kuuntele se paikaltasi hiljaa. Päivänavauksen aikana ei pääse luokkaan, jos olet myöhässä. Odota päivänavauksen loppumista käytävässä.
		+ Koulutarvikkeet: Huolehdi tietokoneestasi, kirjoistasi ja vihoistasi. Pidä mukana muistiinpanovälineet. Varustaudu liikuntatunneille opettajan ohjeiden mukaisesti.
		+ Saavuttaessa oppitunnille mene paikallesi ja valmistaudu oppitunnin alkuun. (Ota tarvittavat työvälineet esiin oma-aloitteisesti, anna muille työrauha.)
		+ Hyviin tapoihin ei kuulu ulkovaatteiden tai päähineiden ja huppujen käyttö sisätiloissa (koskee myös tyttöjä, poikkeuksena uskonnolliset syyt). Ulkovaatteet säilytetään naulakossa tai omassa laukussa.
		+ Mopokypärät säilytetään koulun aulan hyllykössä.
		+ Keinuminen tuoleilla ei ole sallittua tuolien mahdollisen rikkoutumisen vuoksi sekä loukkaantumisriskin vuoksi.
		+ Kännyköitä ja muuta viihde-elektroniikkaa ei pidetä esillä oppitunnin aikana, ellei opettaja ole toisin ohjeistanut. Opettaja voi kerätä kännykät kokeen ajaksi pois oppilailta.
		+ Limsat ja syötävät eivät kuulu oppitunneille.
		+ Jos työpistettäsi on töhritty tai vahingoitettu, niin ilmoita asiasta heti opettajalle.
		+ Opettaja päättää oppitunnin päättymisen ajankohdan.
		+ Oppituntien aikana käytävällä odottavat, opiskelevat tai liikkuvat oppilaat eivät saa häiritä muiden oppituntien kulkua.
		+ Terveydenhoitaja, kuraattori, psykologi, lääkäri ja opinto-ohjaaja merkitsevät Wilmaan ”muualla koulussa”-merkinnän tiedoksi oppituntia pitävälle opettajalle.
2. **Välitunnit**:
	* + Välitunnin alkaessa siirrytään reippaasti ulos lähimmästä uloskäynnistä.
		+ Koulun pakkasraja on noin -15 ºC. Muutkin sääolosuhteet, kuten tuuli ja auringonpaiste, saattavat vaikuttaa sisälläoloon. Rehtori päättää sisälläolosta ja tiedottaa muutoksista keskusradiolla.
		+ Vietä välitunti koulun välituntialueella. Alueelta poistumiseen koulupäivän aikana tarvitset opettajan luvan.
		+ Opettajanhuoneessa asioidaan vasta välitunnin päätyttyä.
		+ Puhdas ja siisti ympäristö on kaikkien etu. Laita siis roskasi roskakoriin.
		+ Asiaton oleskelu wc:ssä on kielletty.
		+ WC:ssä asioidaan vain yksi oppilas kerrallaan.
		+ Lumipallojen yms. heittely koulualueella on kiellettyä.
		+ Parkkipaikkojen läheisyydessä oleskelu on välitunnilla kielletty.
		+ Harrastevälineiden, kuten jääkiekko- ja salibandymailojen käyttö on kielletty välituntisin ja tuntien alussa koulun sisätiloissa.
3. **Ruokailu**:
	* + Aterioi vain omassa ruokavuorossa.
		+ Jokainen ruokailija nostaa tuolinsa aina ruokailun jälkeen.
		+ Ruokajonossa ei saa etuilla.
		+ Ruokalassa syödään asiallisesti sotkematta.
		+ Oppilas on velvollinen itse korjaamaan ruokalassa aiheuttamansa sotkun.
		+ Ota ruokaa ensimmäisellä kerralla vain sen verran kuin arvioit syöväsi. Annoskokoja ei saa ylittää.
		+ Ruokaillessa käytetään yhtä juomalasia.
		+ Jos istumapaikat eivät riitä kaikille, aterioineet vapauttavat paikkoja uusille ruokailijoille.
		+ Ruokalassa ei pidetä ulkovaatteita eikä päähineitä.
		+ Koululaukut jätetään käytävälle.
		+ Viihde-elektroniikkaa ja puhelinta ei käytetä ruokalassa.
4. **Välipala**:
	* + Välipala nautitaan vain koulun ruokalassa.
		+ Nauti välipalasta, mutta saavu ajoissa oppitunnille.
		+ Ruokasaliin päästetään vain välipalakortin haltija.
5. **Kulkuvälineet**: Säilytä koulupäivän ajan polkupyöräsi, moposi ja mopoautosi lukittuna niille varatulla paikalla koulun alapihalla. Huom. Keskellä koulupäivää oppitunneille (esim. liikunta) siirrytään jalan tai polkupyörällä.
6. **Oppilaan omaisuus**: Merkitse omaisuutesi. Huolehdi tarkoin kännykästäsi, soittimestasi tai muusta sellaisesta esineestä, joka ei ole koulussa välttämätön. Jos jokin koulutyöhön kuulumaton esineesi rikkoontuu, koulu ei korvaa sitä.
7. **Tapaturmat**: Ilmoita koulussa, koulumatkalla tai koulun järjestämässä tilaisuudessa sattuneesta tapaturmasta viipymättä opettajalle tai terveydenhoitajalle, jotta saat asianmukaisen hoidon.
8. **Kouluajan ulkopuolinen toiminta**: Koulun järjestyssäännöt ovat voimassa kaikissa kouluun liittyvissä toiminnoissa varsinaisen kouluajan ulkopuolellakin: kerhoissa, luokkaretkillä, tutustumiskäynneillä, kulttuuritilaisuuksissa, iltatilaisuuksissa ja leirikouluissa.
9. **Koulun omaisuus ja ilkivalta**: Noudata kaikissa koulun työ- ja opetustiloissa niihin erikseen laadittuja ohjeita. Mikäli jätät noudattamatta annettuja ohjeita ja jokin koulun laite tai muu omaisuus rikkoontuu, olet velvollinen korvaamaan vahingon.
10. **Käyttäytyminen**:
	* + Koulussa, kuten yleensäkin työpaikoilla, noudatetaan hyvää käytöstä. Tervehtiminen, anteeksipyytäminen, kiittäminen, kohteliaisuus ja toisten huomioon ottaminen ovat osa hyvää käytöstä. Kiroileminen ei ole asiallista kielenkäyttöä.
		+ Juhlissa käyttäydytään hillitysti ja vältetään ylimääräistä meteliä. Eri tilaisuuksiin ja juhliin olisi suotavaa pukeutua niiden edellyttämällä tavalla: oikeanlainen pukeutuminen on osa hyviä tapoja.
		+ Jokaisella kouluyhteisön jäsenellä on oikeus fyysiseen ja psyykkiseen turvallisuuden tunteeseen. Kaikenlainen toisen kiusaaminen on kielletty.

D-siipi

Välituntialue

B-siipi

A-
siipi

C-
siipi

1. **Kasvatuskeskustelu**:
* Oppilas, joka häiritsee opetusta, rikkoo koulun järjestystä, menettelee vilpillisesti tai kohtelee muita oppilaita tai koulun henkilökuntaa epäkunnioittavasti, voidaan määrätä kasvatuskeskusteluun enintään 2 tunniksi kerralla tai osissa koulupäivän aikana tai sen jälkeen.
1. **Koulussa kielletyt tavarat ja aineet**:
* 1) aseet yms. toisen vahingoittamiseen soveltuvat esineet tai aineet 2) alkoholi, tupakkatuotteet ja muut päihteet 3) muut kuin laissa kielletyt ominaisuuksiensa puolesta vaaralliset esineet tai aineet (esim. ilotulitteet.).
* Rehtorilla tai opettajalla on poisotto-oikeus edellä mainittuihin tavaroihin ja aineisiin SEKÄ sellaisiin esineisiin tai aineisiin, jolla oppilas häiritsee opetusta tai oppimista (esim. kännykkä).
* Koulussa on päihdesuunnitelma tupakkatuotteiden, alkoholin ja muiden päihteiden käytön ehkäisemiseksi ja käyttöön puuttumiseksi. Tupakointitapauksissa (ml. nuuska) koulussa on lisäksi käytössä erillinen rangaistuskäytäntö mm. poliisin antamine sakkoineen.
* Terveydellisten syitten takia koulussa ei nautita energiajuomia.
1. **Kännykän käyttö**: Kännykän käyttö sekä sillä äänittäminen on oppitunnin aikana kielletty. Kuvaaminen tunnilla, koulun sisätiloissa ja koulualueella on kielletty ilman kuvattavan lupaa. Luvan kuvaamiseen koulussa ja sen alueella esim. opinnäytettä varten antaa koulun rehtori, luokanvalvoja tai muu opettaja.
2. **Poissaolot**:
	* + Poissaolot tulee selvittää Wilmaan tai esittää huoltajan allekirjoittama selvitys, josta käy ilmi poissaolon syy.Jos olet poissa sairauden vuoksi enemmän kuin kolme päivää, huoltajasi tulee ilmoittaa poissaolon syy luokanvalvojalle jo ennen kuin palaat kouluun.
		+ Mikäli tiedät ennakolta, että olet poissa koulusta, esitä luokanvalvojalle huoltajan allekirjoittama pyyntö poissaolosta tai pyydä huoltajaasi tekemään poissaoloanomus Wilman kautta.
		+ Mikäli olet poissa koulusta matkan vuoksi enemmän kuin kolme päivää, tehdään poissaoloanomus rehtorille. Selvitä opettajien kanssa etukäteen poissaolojesi aikaiset koulutehtävät, mahdolliset kokeet ja muut näytöt.
3. **Järjestyssääntöjen tarkoitus**:Koulun järjestyssäännöillä toteutetaan perusopetuslain (29§) edellyttämää oikeutta turvalliseen opiskeluympäristöön.

**Koulun välituntialue**

Olemme tutustuneet yhdessä koulun järjestyssääntöihin.

Päiväys ja huoltajan allekirjoitus

\_\_\_\_\_ / \_\_\_\_\_ 20\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 huoltajan allekirjoitus

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nimenselvennys